Forventningene til turneringen er ikke store, og for Slovenias del er deltakelse i OL en seier i seg selv. Den 3. februar spilte det slovenske landslaget en oppvisningskamp i Hala Tivoli i Ljubljana mot det gamle jugoslaviske landslaget som spilte i OL 1984 i Sarajevo (et lag som bestod utelukkende av spillere fra Slovenia). Lagkaptein Tomaž Razingar ble dessuten valgt til Slovenias flaggbærer under åpningsseremonien 7. februar.